
1.Introducere

In “Structura Magiei” vol. 2 si in “ Metode noi de terapie de scurta durata” Richard Bandler si John Grinder au scris, inspirati de terapia familiei a Virginiei Satir, despre „terapia familiei“. Conceptul sistemic si cel NLP au din punct de vedere istoric radacini comune. Bateson, Weakland, Haley, Laing, Erickson, Jackson, Watzlawick si altii au pregatit terenul pe care s-au dezvoltat terapia sistemica si NLP.

“A accepta familia ca o unitate sistemica inseamna  a folosi o strategie generala de lucru cu familia, ca si cum ea ar fi un organism viu, in cadrul caruia fiecare membru reprezinta o parte esentiala, o resursa si de aceea fiind hotaritoare pentru o functionare satisfacatoare a intregului organism” scriu Grinder si Bandler. (pag.126)

2. Conceptul: „Sistemul-familiei“

A privi familia ca un sistem, inlesneste terapeutului depasirea cauzalitatii si detectarea tiparelor disfunctionale de interactiune. Prin urmare un asemenea terapeut nu se va mai concentra atit de mult asupra clientului izolat […], ci asupra imbunatatirii interactiunilor din interiorul familiei; aceasta cuprinde schimbari ale tuturor membrilor familliei. Desi acest concept terapeutic s-a dovedit util, poate fi foarte complicat sa se lucreze cu membrii familiei ca grupa. Deseori prea complicat. Si aceasta complexitate este rezultatul faptului ca o famillie poate fi comparata cu o casa cu fantome. Ar fi o greseala, daca terapeutul ar considera ca are in fata familia “adevarata”/”reala” si ca ar avea de a face cu un numar limitat de indivizi, care ar reactiona la comportamentul real al celorlalti. Sigur, membrii familiei sunt intr-adevar acolo, dar asta nu inseamna absolut nimic, deoarece ei nu reactioneaza la ce se intimpla in realitate, ci la ceva ce ei cred, persupun sau isi imagineaza ca ar avea loc. Ei reactioneaza conform imaginilor mentale pe care le au despre ceilalti si este posibil, ca aceste reactii nu au nimic de-a face cu comportamentul manifestat in realitate de membrii familiei.

Pe linga reactiile la fanteziile lor despre persoanele de fata, ei mai reactioneaza si la imaginile unor oameni care nici nu sunt prezenti, ca de exmplu bunici decedati, colegi sau chiar Dumnezeu. Si aceste imagini sociale pot fi vechi, distorsionate sau caricate, pot reprezenta intimplari pe jumatate uitate, ceea ce ingreuiaza lucrurile. La asta se poate adauga faptul, ca membrii familiei reactioneaza doar la parti-personalitati (sub-personalitati) ale celorlalti, in timp ce partile proprii ale personalitati lor pot produce incongruente de tot felul.

Nici un terapeut nu poate pastra o privire de ansamblu asupra acestor imagini fantoma si parti(sub)-personalitati. Confuzia il poate obliga deseori sa faca un pas inapoi si sa priveasca familia respectiva, ca si cum ar fi o singura unitate, un sistem, raminind astfel in afara haosului compus din neintelegeri, vina, acuzatii, neincredere, antipatie si paradoxii cu care este confruntat. Din punctul der vedere al NLP se poate spune ca acest concept al sistemului familiei ii permite terapeutului sa se disocieze de haos. [Ramine insa intrebarea, daca asta ne furnizeaza cele mai bune instrumente de interventie].

Terapeutii au un mare noroc, ca majoritatea clientilor vin singuri in cabinete si ii lasa acasa pe ceilalti membri ai familiei (situatie suficient de complexa in sine). Terapeutii de familie nu sunt singurii care privesc familia ca pe o unitate. Marea majoritate a oamenilor fac acest lucru si folosesc aceasta conceptualizare practica in limbajul de zi cu zi: “ in familia mea noi suntem inclinati sa…” sau “am crescut intr-o familie care m-a influentat in asa si asa fel…”. Pentru a reflecta asupra vietii de familie, oameni folosesc construcii mentale nestiintifice, care fac din famila lor o realitate. 

Astfel de ginduri cotidiene, reflectind felul cum se gindeste despre realitatea sociala invizibila a vietii familiale vor sta in centrul acestui articol. Nu imaginea terapeutului despre un sistem familial va constitui baza interventiilor, ci reprezentarea clientului despre familia sa. Noi reprezentam oamenii in mintea noastra si felul in care facem acest lucru influenteaza relatia noastra cu ei. Aceasta se aplica atit membrilor cit si relatiilor de familie.

In acest articol pornesc de la premiza ca reprezentarile familiei influenteaza tiparele de interactiune. Asta inseamna ca tiparele de actiune sunt dominate sau chiar declansate de aceste reprezentari ale familiei. Daca deci reprezentarea familiei a unei persoane va fi modificata, atunci se va modifica intregul tipar de actiune.

Daca toate acestea au sens, atunci terapeutii familiei nu vor mai trebui sa investeasca atita energie in analizarea tiparelor de interactiune si a structurilor de comunicare. De asemenea ei nu vor mai avea nevoie sa-si petreaca timpul cercetind cum sunt unite generatii intregi pe baza criteriului de loialitate si vina. Ei vor putea in schimb sa analizeze si sa modifice felul in care membrii familiei se reprezinta intern reciproc.

3. Reprezentarea membrilor familiei

 Modeling-ul meu a pus in evidenta faptul ca majoritatea oamenilor au tendinta sa reprezinte alti oameni sub forma de obiecte solide, amplasate in spatiu. Si felul in care aceste obiecte sunt pozitionate in spatiu - in raport cu propria persoana - este factorul decisiv al relatiei. Sistemele familiei sunt alcatuite die reprezentarile pe care membrii familiei le au despre ceilalti. Felul in care membrii familiei se localizeaza reciproc in spatiu reprezinta baza mentala a sistemului.

In noiembrie 1995 am prezentat “Panorama Sociala” in NLP World ca un instrument de analiza si modificare a structurii modelului realitatii sociale. Panorama sociala este suma reprezentarilor sociale ale unei persoane. La majoritatea oamenilor ea se aseamana unui peisaj panoramic. Sinele se afla in mijloc, locul de unde privim in jur. Sinele este inconjurat de toti indivizii si grupele semnificative. Catre unii trebuie privit in sus, unii se afla la nivelul ochilor, catre altii poate fi privit in jos. Departarea pina la aceste reprezentari sociale, marimea, culoarea si luminozitatea variaza.

Esenta acestui model al panoramei sociale poate fi exprimata foarte concis: relatia este locatie (relation equals location). Directia si distanta par sa fie submodalitatile determinante in reprezentarile sociale a majoritatii oamenilor.

Reprezentarile sociale pot diferi in functie de nivelul abstractiei lor.

O imagine mentala a fratelui tau care a spus “Da” in timpul cununiei cu fosta lui logodnica, este destul de plastica. Este ca o fotografie mentala. Pe de alta parte poti avea si o reprezentare a fratelui tau independenta de timp si spatiu, care cuprinde o  impresie de ansamblu a personalitatii lui.

Desenul din Fig. 1 ofera majoritatii oamenilor ajutorul necesar atingerii nivelului de abstractie necesar. 

Fig. 1

Indicatie:

Pentru a facilita accesul la informatii de incredere despre panorama sociala, poate fi utilizata structura urmatoare:

· lasa persoana sa inchida ochii

· las-o sa se gindeasca la “toti oamenii acestei lumi ma inconjoara”

· roag-o sa se concentreze pe un anumit context social (familie, slujba, gradinita,etc)

· intreab-o  “Unde – la stinga, dreapta, sus, jos - vezi, auzi , simti …..(numele persoanei sau al contextului relevant respectiv) ?”

· las-o sa arate in directia gasita anterior, inainte de a deschide ochii.

Unele probleme la accesarea panoramei sociale pot apare datorita unor neintelegeri.

De exemplu, unii oameni arata “locuri geografice”;  arata spre est, pentru ca ruda respectiva locuieste intr-un oras situat la est de propriul oras. Daca vom roti clientul cu 180° si il intrebam unde se afla ruda, atunci ne vom clarifica, daca el a inteles intrebarea. In asemenea cazuri poate fi folositor sa il lasam sa arate in directia partenerului/partenerei (sot/sotie) si sa il intrebam : “unde il/o percepi (in mod subiectiv si intuitiv)? La stinga, la dreapta sau in fata ta?” De indata ce aceste intrebari vor facilita atingerea gradului de abstractie necesar, va fi foarte usor sa se localizaze celelalte persoane.

Panorama sociala poate fi considerata ca reprezentarea fundamentala a relatiilor sociale. Cu alte cuvinte noi reprezentam relatii in spatiu, neavind alte forme mai directe sau mai potrivite de reprezentare; traim si ne comportam in primul rind pe baza acestor reprezentari. Indiferent ce fac, ce spun, cum rationalizeaza sau ce relateaza oamenii despre o relatie, nimic nu va influenta mai mult acea relatie, ca o schimbare a pozitiei (locatiei) in cadrul panoramei sociale unde ei aud, vad sau simt  celelate persoane semnificative.

4. Panorama sociala  
Amintindu-ne faptul ca „relatia este locatie“ si ca panorama sociala este reprezentarea de baza a relatiilor sociale, ne putem indrepta din nou atentia asupra sistemului familiei.

Deoarece fiecare sistem familial consta din relatii, ele vor trebui sa fie localizate intr-un spatiu imaginar din jurul unei persoane, in panorama familiala. Sa ascultam ce predicate spatiale sunt folosite in expresii spontane privitor la relatiile din familie ( referitor la apropiere, departare si alaturare ) : 

“Tatal meu imi era inaccesibil”.

“Fosta mea sotie statea intre noi”.

“Sora mea mi-a fost totdeauna cea mai apropiata”.

“Parintii mei erau ultimii (din sir) si stateau in spatele meu”.

Comportamentul nonverbal adiacent – mimica si gesticulatia - in combinatie cu predicatele kinestezice – caldura, raceala, usurinta si tensiune – confirma relevanta acestui fel de a privi lucrurile. Rezultatele interventiilor din alte ramuri ale terapiei familiei confirma rolul decisiv al submodalitatii legate de pozitie/locatie. Satir folosea amplasarea cind lasa familiile sa compuna tablouri ale familiei si cind folosea asa-numita tehnica sculpturala (1972). Membrii familiei erau rugati sa realizeze un “tableau vivant”- o “pictura vie”- a familiei lor. Aceasta se dovedea a fi de un mare ajutor in diagnoza. Schimbarea de pozitii intr-un asemenea tablou sau sculptura modifica intregul sistem. In anii ’90 se desenau pe hirtie amplasamente de teams si familii sub forma de „sociograme“. Acest procedeu a fost practicat de terapeutii inspirati de teoria cimpurilor sociale a lui Kurt Lewins. In psihodrama lui Moreno si in terapia psihomotorica a lui Pessois se intilnesc interventii care includ pozitionari spatiale. Dar nici una dintre ele nu se bazeaza pe premiza ca amplasamentul/pozitionarea constituie modul de baza al reprezentatii de relatiei.

5. Activitatea lui Hellinger

Terapeutul care foloseste aceasta premiza in mod implicit este Bert Hellinger. Pricipala lui interventie terapeutica consta in mutarea membrilor familiei in panorama sociala a clientului. El aplica acest procedeu nu numai in cazul problemelor actuale legate de relatiile familiale ci si in cazul altor probleme psihice si de sanatate.

Modificarile de pozitie pe care el le propune clientilor sunt bazate pe date genealogice si pe istoria evenimentelor deosebite ce au avut loc in familie. Hellinger incepe deseori cu obtinerea de informatii despre alcatuirea familiei si despre evenimente deosebite ce au avut loc, cum ar fi moarte prematura, boala, casatorie, despartire si divort. Aceste “fapte istorice” sunt discutate concis, suficient insa pentru a clarifica posibilele lor implicatii asupra sistemului. 

Apoi clientii sunt invitati sa compuna panorama sociala a familiilor lor, prin pozitionarea/amplasarea loctiitorilor (membri ai grupei terapeutice care sunt folositi in locul membrilor familiei propriu-zise ) in ordinea spatiala potrivita. Pentru a-i putea pozitiona pe loctiitori intr-un mod care sa corespunda reprezentarii lor interioare, clientii trebuie sa se afle intr-o stare de concentrare “serioasa”. Hellinger o descrie astfel: “Deci tu iei consecutiv fiecare persoana aleasa si o asezi la locul ei in relatie cu ceilalti, asa cum ii percepi in momentul de fata. Cind vezi ca se potriveste, inceteaza. Fa asta in modul in care simti tu in prezent. Apoi verifica inca odata, daca este bine si apoi aseaza-te” (pag. 387).

In afara de asta clientii lui Hellinger aleg un loctiitor pentru propia persoana; astfel ca ei sa poata privi  procesul amplasarii familiei de pe a 3a pozitie perceptuala.                                 

Principala sursa de informatii a lui Hellinger o reprezinta loctiitorii. De indata ce clientul a terminat amplasarea familiei sale, Hellinger incepe sa intrebe pe loctiitori ce simt. El ii intreaba in mod regulat, unul dupa altul ce simt.[In functie de raspunsurile loctiitorilor despre starea lor emotionala pe pozitiile respective, Hellinger decide incotro ii va muta]. Aceasta este o interventie remarcabila. Prin faptul ca el se bazeaza pe informatiile loctiitorilor, Hellinger presupune ca sentimentele lor sunt o sursa de informatii autentice. […]

Amplasamentul familial cu loctiitori furnizeaza o “cunoastere directa”, cum o numeste Hellinger.[…] Cu ajutorul acestei informatii Hellinger incepe sa dezvolte un amplasament familial imbunatatit. In timp ce el experimenteaza cu diferitele pozitii ale membrilor familiei, el controleaza permanent rezultatul obtinut, intrebandu-i pe loctiitori ce sentimentele au. Aceasta folosire a reactiilor emotionale ale loctiitorilor drept criteriu ridica unele intrebari fundamentale.

Bandler este de parere ca submodalitatile trebuiesc privite ca fiind idiosincratice; oamenii percep anumite submodalitati in feluri diferite. Activitatea lui Hellinger contrazice acest punct de vedere in ceea ce priveste submodalitatile din zona sociala; increderea sa in sentimentele / senzatiile loctiitorilor persupune ca toti oamenii folosesc o codificare asemanatoare  a submodalitatilor pentru relatii sociale. Hellinger actioneaza in asa fel ca si cum submodalitatile sociale ar fi un limbaj universal, in care anumite pozitii inseamna anumite relatii.

Studiile mele pilot (Derks 1995 si 1997) indica o mare concordanta intre indivizi in ceea ce priveste semnificatia ce o dau anumitor locatii in panorama sociala. Va trebui insa cercetat ulterior, daca acest simplu fapt justifica increderea acordata loctiitorilor. 

Daca oamenii se aseamana in masura implicata in activitatea lui Hellinger, atunci oricine poate fi folosit ca loctiitor pentru a testa calitatea pozitiei intr-un amplasament familial. 

Faptul ca Hellinger este un terapeut ce are succes, nu dovedeste insa ca submodalitatile sociale au o  semnificatie universala. Acest lucru arata ca acea concordanta functioneaza uneori, suficient de des ca Hellinger sa-si poata continua activitatea in felul sau propriu.

Succesul lui demonstreaza mai ales efectul modificarii locatiilor membrilor familiei    

( corespunzind sau nu necesitatilor specifice ale clientului ), caci chiar modificari de pozitie intimplatoare pot initia schimbari importante in client. Insa interventiile lui Hellinger nu sunt intimplatoare, ci urmeaza unei serii de tipare de baza, pe care le vom examina ulterior.

Un aspect remarcabil al conceptului lui Hellinger este acela, ca un client nu are de spus aproape nimic despre care pozitie si cum (anume) va fi modificata. Desi Hellinger isi permite sa se lase condus de calibrarea sa indreptata spre comportamentul nonverbal atit al clientului cit si a loctiitorilor, totusi el pretinde ca decizia privitoare la cine, unde va fi deplasat, sa fie luata doar de terapeut.

Un alt aspect remarcabil este criteriul de reusita al lui Hellinger: acesta este definit drept schimbarea reprezentarii sistemului familiei al clientului. Hellinger comenteaza in felul urmator cazul unui client cu numele de Bruno:

“El avea o imagine interna a relatiilor din familia sa. Incercarea de rezolvare din familie a fost nesanatoasa si a dus la decesul mamei si sorei lui. Bruno a amplasat imaginea interna in exterior si noi am putut s-o privim. Aflata in exterior, ea a putu fi modificata spre o solutie mai viabila. Pentru ca solutia sa devina eficienta pentru Bruno, nu trebuie sa se schimbe nimeni in familia lui. Tatal lui nu trebuie sa se schimbe, el nu trebuie nici macar sa afle ce s-a petrecut aici. Si mortii ramin morti. Bruno insa poate sa preia tandru aceasta imagine noua, mai buna, in sufletul lui si atunci ea il va afecta spre bine/benefic.” (pag.407)

Scopul acestui proces este sa se obtina un amplasament al familiei in care fiecare sa stea pe locul “corect”. Aceasta este ceea ce Hellinger numeste “rezolvare”. Ea ii este prezentata clientului si el trebuie s-o accepte. Aceasta “noua-imprimare”, [testata de client] din pozitia 1-aperceptuala este deseori ultimul test al acestui tip de interventie terapeutica.

6. Partile familiei

Hellinger afirma ca toti membrii familiei apartin persoanei. Cu alte cuvinte, oamenii internalizeaza toti membrii familiei lor si aceste internalizari devin parti ale personalitatii lor. Succesul in terapie survine atunci cind relatia emotionala cu toti membrii internalizati este pozitiva.

In modelul panoramei sociale toate reprezentarile sociale sunt privite ca parti apartinind persoanei. Ceea ce se percepe in panorama sociala sunt proiectiile vizuale ale partilor personalitatii, care pot fi in legatura cu sinele, cu ceilalti sau cu entitati spirituale. Locul unde vedem anumite “unitati sociale” in panorama noastra sociala, ne indica relatia pe care o avem cu o parte din noi insine. Aceasta parte poate fi activata cu sau fara prezenta fizica a persoanei reprezentate. Modificarea relatiei este si ea independenta de persoana in cauza. De exemplu, daca doresc, pot sa incep sa ma decid sa-i iubesc pe colegii care m-au sicanat in timpul scolii. Ei nu trebuie sa fie de fata.
7. Familia de origine

A lucra cu sistemul familial al copilariei unei persoane poate avea o influenta enorma asupra persoanei in cauza. Aceasta se datoreaza bineinteles faptului ca unitatile sociale din panorama sociala a unui copil (in virsta de la 4 la 7 ani) constituie baza personalitatii ulterioare. Copilul se indentifica in mod deosebit cu partile principale ale sistemului familial din copilarie. [Chiar daca tatal tau este diferit de tine (un “altul”), totusi tu ai copiat o mare cantitate din soft-ul lui sufletesc in fisierele despre care crezi ca sunt doar ale tale.] Nu este necesar sa discutam despre rolul important al parintilor si rudelor, acest lucru fiind facut deja suficient de mult si de des de catre alti psihologi.

Forma panoramei sociale timpurii a unei persoane depinde de cei care o preced. Cind un copil se naste in mijlocul unei familii, parintii si ceilalti copii mai mari au deja formate reprezentarile lor in panorama sociala. Membrii mai in virsta actioneaza conform reprezentarilor proprii si influenteaza o parte a relatiei cu noul nascut. In acest mod membrii mai in virsta ai familiei influenteaza foarte puternic panorama sociala a celor mai tineri. Parintii pot plasa, de exemplu, un nou copil intr-o locatie ocupata in prealabil de un alt copil decedat prematur (si uneori ii dau chiar si acelasi nume). Aceasta poate duce la confuzie si la o identificare cu fratele/sora decedat/a sau chiar cu o/un fost/a iubit/a // amant/a a/l unuia din parinti.

O “ipoteza frivola” este aceea ca prin modificarea reprezentarii mentale a unei persoane si prin schimbarea atitudinii noastre fata de ea se va influenta si atitudinea ei fata de noi. Aceasta nu este o influenta supranaturala, ci rezultatul inter-actiunilor nonverbale subconstiente. Daca eu imi voi modifica atitudinea fata de cineva, acea persoana va incepe in mod subconstient sa reactioneze la semnalele mele nonverbale si isi va schimba prin aceasta atitudinea ei fata de mine.

8. Designul / Proiectarea schimbarilor

Daca acceptam ca panorama sociala este setul primordial al reprezentarii sociale, atunci ea este si locul unde pot avea loc schimbari significante si de durata.

Pentru un client poate fi foarte usor sa deplaseze o “unitate sociala” de pe o pozitie pe alta, la fel de usor cum ar fi sa-si inchipuie ca ar muta de colo-colo mobila in locuinta sa. Un barbat casatorit poate muta, de exemplu, unitati din sistemul familial actual, dar tot asa poate fi util sa re-pozitioneze mame, tati, veri, bunici, sarcini intrerupte, spirite sau alte unitati, care au ocupat pozitii problematice in trecut. Desi clientii pot re-plasa usor astfel de unitati, intrebarea esentiala care si-o pune terapeutul este: ce trebuie deplasat si incotro?
Aici ne putem folosi pentru clarificare de imaginea mobilelor ce sunt mutate pentru a imbunatatii comfortul sufrageriei. Daca ai vazut multe sufragerii frumoase, ai poate o idee ce si unde vrei sa amplasezi. Dar in cazul amplasamentului familiei, cunosti numai unul singur, cel propriu. Clientii, ca si toti ceilalti oameni, au o constiinta limitata despre ceea ce trebuie sa fie altfel, deoarece ei au trait intreaga viata in mijlocul sistemului familial propriu, fara sa cunoasca un altul.

Cum rezolva Hellinger aceasta? El a vazut o serie de amplasamente si poate utiliza aceasta experienta.

Ce iese in evidenta la Hellinger este criteriul lui de respect / apreciere. Toate unitatile trebuie sa fie respectate si, daca este posibil, iubite. Pentru a realiza asta el creaza un nou amplasament al familiei si se lasa condus de intuitia si experienta sa si de sentimentele loctiitorilor. Felul mutarilor efectuate de membrii familiei pentru imbunatatirea amplasamentului familial sunt usor de inteles: apropiere, distantare, intoarcere, schimbare de locuri, etc. Dimensiunea verticala, care s-a dovedit a fi foarte significanta in cercetarile legate de panorama sociala, lipseste la Hellinger. El pare sa nu plaseze niciodata persoane unele deasupra sau dedesubtul altora, desi ritualul “aplecarii”(Vorneigungsritual) poate fi relevant in aceasta privinta.

9. Schimbarea panoramei sociale cu ajutorul NLP.    

In cele ce urmeaza va fi schitata schimbarea panoramei sociale. Legat de aceasta ne vom referi partial la modelul lui Hellinger si partial la tehnicile NLP existente.

Noi diferim in urmatoarele puncte de metoda lui Hellinger: 

1. Vizualizare. Panorama familiei este vizualizata in imaginatia clientului, fara a se apela la loctiitori, ajutindu-se eventual de hirtii, schite, scaune, perne, pantofi sau tot ce se dovedeste a fi util. [ Metoda obisnuita: “Intoarcete in timpul dinaintea evenimentului traumatic. In ce loc te afli? Gindeste-te la toti oamenii acestei lumi: Unde se afla tatal tau?” se poate aplica usor si repede.]

2. Resurse. Transferul resurselor de la sine catre celelalte parti este metoda fundamentala de modificare a atitudinilor sociale. Transferul resurselor poate inlocui modificarea de pozitie, deoarece pozitiile se modifica de la sine, cind resursele ajung la partea personalitatii, reprezentind un membru al familiei, care necesita acea resursa.

      Dati clientului urmatoarele instructiuni:  

· Afla ce resurse ii lipsesc persoanei

· Identifica si activeaza acea resursa la tine insuti

· Trimite aceasta resursa (ancorata sub forma de culoare) catre reprezentarea persoanei.

3. [Locatii sugerate. Modificarile de locuri sugerate de terapeut reprezinta al doilea fel de schimbari in ordinea eficientei. Ele necesita totusi verificari ecologice mai exacte decit in cazul schimbarilor ce apar spontan dupa trensferul de resurse. S239 ]            

4. Verificarea poz. perceptuale 2. Clientul insusi face verificarea ecologica  pentru toate unitatile sociale participante, prin preluarea celei de-a 2a pozitii perceptuale. [Clientul va fi invitat: “Transpune-te in mama ta, pe pozitia ei. Cum se simte ea acolo?” Verificarea ecologica este terminata cind toate personificarile sund suficient de multumite]. 

5. Clientul ia parte activa la re-amplasarea panoramei sociale. 

6. O lista de verificare [cu configuratii problematice] slujeste ca “Tipar al panoramei familiei” (vezi jos).

7. Panorama familiei din copilarie. Noi  lucram atit cu sistemul familiei din copilarie cit si cu cel actual. Prin compararea lor, terapeutul poate aprecia care va fi modificat.

8. Consolidare pe linia-timp. Modificari in sistemul familiei din copilarie sunt tratate si consolidate la fel ca in munca cu convingeri. Clientul, cu noua  lui panorama familiala, va fi condus peste linia-timp sau modifica istoria personala in alt fel. Trecutul va fi deci legat de prezent si de viitor.

9. Satisfacerea necesitatilor sociale. Ce a ramas nerezolvat, se va rezolva. Daca o unitate sociala doreste ceva de la alta, atunci acest ceva i se va da. Daca mama doreste, de exemplu, ca fica sa-i spuna : “Mama, te iubesc”, atunci asta va fi inscenat atit de des in imaginatia clientului, pina cind partea-mama va fi multumita. La fel se procedeaza cu sentimentele de dusmanie: acestea vor fi tratate cu “descarcare tacuta”: clientul isi imagineaza, in mod disociat, cum el isi descarca agresiunea asupra celeilalte persoane, pina cind este satisfacut sau se plictiseste. Tot ce mai trebuie spus sau facut, chiar daca pina acum moartea a impiedicat acest lucru, va fi inscenat in imaginatie. [Impacarea constituie cel mai bun rezultat.]

10. Ecologia. Dupa fiecare modificare de pozitie se face o verificare ecologica. Atit dupa interventie cit si la 2-3 zile se va verifica din nou rezultatul interventiei in privinta efectelor secundare nedorite. 
            Aceste verificari sunt necesare, deoarece unele constelatii foarte incilcite sunt greu de   

            solutionat de client. [Restructurarea familiei de origine, asa cum ea era in propria  

            copilarie poate fi o experienta tulburatoare S.240]. (Chiar mai mult decit in cazul liniei-timp a   

            unei persoane, sistemul familiei din copilaria unei persoane s-a dezvoltat fara experienta unei  

            alternative posibile. O persoana nu are nici o idee cum ar mai putea fi altfel strctura  

            familiei. Sistemul ei este asa cum este. A reconstrui sistemul familial al copilariei unei  

            persoane poate deveni un veritabi joc de rabdare).
Exemplu

Imaginea de pe pagina urmatoare reprezinta sistemul familial (la virsta de 5 ani) al unei cliente de 26 de ani. Ea se plangea de un sistem de referinta externa prea puternic si nu indraznea sa inceapa legaturi cu barbati. Avea mare teama sa nu fie dezamagita. Se putea reintoarce usor in trecutui ei, pentru a culege informatii despre sistemul familial al copilariei. S-a putut remarca, ca aceasta clienta se afla in mijlocul unui sistem stramt. Ea se simtea foarte sigura in mijlocul lui. Panorama ei sociala actuala arata ca ea se simtea inca inconjurata de parintii, surorile si fratii ei. Si era clar, ca in aceasta constelatie nu exista nici un loc un partener nou de viata.

10. Tipar al panoramei-familiei

Dupa ce au fost adunate informatii despre sistemul familial al copilariei si despre cel actual, se ridica intrebarea: ce modificam?
Aici prezentam citeva fenomene ale panoramei sociale in panorame ale familiei, care imbunatatesc viata clientilor de indata ce sunt aplicate.

a) atitudini negative

Membrii familiei, care sunt dusmaniti, evitati, nu sunt apreciati, nu sunt luati in serios sau nu sunt respectati, etc. sunt primii care primesc resursele ce par sa le lipseasca.

b)  locatii libere

Capetele si fetele membrilor familiei pot fi indreptate spre locuri libere. Asta este deseori un semn ca o persoana importanta lipseste. Afla cine ar putea fi si adu-o in acea pozitie.

       c) Bi-locatie / Locatie dubla 

Daca un membru al familiei apare intr-unul sau in mai multe locuri aceasta indica o relatie conflictuala.  Cele doua sau mai multe parti ale clientului trebuiesc integrate. Daca clientii se plang de “neliniste” dupa o modificare a panoramei sociale, atunci fii atent daca nu au aparut reprezentari duble ale unei persoane. Ele trebuiesc modificate.

       d) locatii / pozitii comune    

In cazul in care locatii din panorama actuala a familiei, ocupate anterior de persoane semnificative ale familiei din copilarie (parinti, bunici, surori, frati), sunt ocupate acum de persoane noi (partener sau copii), are loc o identificare. Trimite pe cei decedati in zona spirituala si desparte-i de cei vii. Hellinger este de parere ca pot apare probleme psihice serioase, cind un barbat trebuie sa inlocuiasca o femeie sau invers.

        e) locatii  neschimbate / nematurizate    

Parintii sau rudele, care ocupa aceiasi pozitie in panorama familiei actuale si in cea a copilariei trebuiesc mutati. Aceasta mutare ii scoate din mijlocul amplasarii familiale.

        f) personificari depasind demarcatiile (sine, altul, spirit)

Unele reprezentari nu sunt clare; reprezinta sinele sau un altul? o persoana sau un spirit? Imagini de sine care se aseamana altor persoane semnificative trebuiesc modificate in asa fel incit sa fie clar ca apartin de sine. Reprezentarea unui membru in viata al familiei, care arata ca un membru decedat al familiei, poate indica o confuzie privitoare la locul social sau spiritual care sa fie acordat persoanei decedate.

       g) eu slab sau divizat    

  Imagini de sine, care sunt neclare, mici sau foarte indepartate, trebuie trase catre sine. Mai multe asemenea imagini pot indica conflicte ce trebuie rezolvate.

       h) membrii care pleaca

Directia privirii poate indica de asemenea, ca un membru al familiei nu mai vrea sa apartina sistemului. Verifica cu clientul daca acest membru vrea sa fie lasat sa plece.

i) locatia partenerului de viata (sot/sotie)

Partenerii de viata sunt localizati in mod normal la o distanta egala cu lungimea unui brat. Parteneri ce se afla foarte aproape si chiar in fata clientului trebuiesc deseori dati la o parte. Daca partenerul este perceput la mare distanta, aceasta indica o legatura incheiata.

         j) izolat

Membrii familiei care sunt departe de ceilalti, stind izolati, trebuie apropiati.

          k) ordonare in sensul acelor de ceas de la vechi la nou

Hellinger se orienteaza dupa tiparele simple ale panoramei sociale. El foloseste urmatoarele tipare: barbatul sta in dreapta femeii, copiii se succed in ordinea nasterii, noi nascutii sunt la capatul semicercului in sensul acelor de ceas. A pozitiona sistemul familiei in acesta ordine, il imbunatateste deja de cel mai multe ori. 

Cind copiii parasesc caminul parintesc, ii intorc spatele si privesc in spatiul liber.

l) verticala -  probleme cu autoritati

Cind cinva vede toata omenirea deasupra sa, acest lucru trebuie modificat. La fel si in cazul contrar cind toti oamenii sunt plasati dedesubtul cuiva – si aici este necesara o interventie. Membrii familiei spre care trebuie privit in sus pot fi prea influenti si trebuiesc deplasati in jos.

m) exemple fatale 

Rude apropiate, decedate timpuriu pot sa fungheze ca modele inconstiente si pot provoca la client dorinta de a le urma. Chiar daca a avut loc in mod complet inconstient, este posibil ca clientul sa fi copiat soft-ul mental al decedatului, care l-a dus pe acela la moarte. Hellinger numeste asta tendinta de a “urma” rudei decedate in moarte. In NLP este logic sa i se trimita “rudei moarte internalizate”

resursele, care s-o fi oprit de la pasul decisiv spre moarte. Clientul trebuie sa trimita resursele respective in linia-timp foarte timpurie a rudei decedate.

11. Pas-in-viitor pentru proiect 

Hellinger este impotriva discutarii efectului terapeutic cu clientul. Pentru el procesul este finalizat, cind clientul a perceput noul amplasament din pozitia a 1-a. Atunci el declara : “Asta a fost”. El considera ca testarea si discutarea iau din forta interventiei.

Obiceiul din NLP de a testa rezultatele cu clientul, porneste de la premiza ca fiecare client este in masura sa incheie toate procesele creative de gandire si reflectare in limitele timpului oferit de sedinta terapeutica. Cei ce practica NLP-ul trimit clientul acasa in mod ideal, doar atunci cind totul este complet si clarificat. 

Confruntarea clientului cu amplasamentul imbunatatit reprezinta inceputul unui proces pe care doar clientul il poate incheia. Hellinger sustine ca are incredere in “sufletul” clientului. Experienta mea arata, ca un client poate avea nevoie de zile intregi pentru integrare [..] in cazul in care este confruntat cu o noua panorama a familiei. Modificari in panorama au un efect puternic, fie si din cauza ca niciodata inainte nu au fost luate in considerare moduri diferite de a privi situatia. Asta inseamna ca uneori trebuie sa asteptam citeva zile pentru a putea aprecia efectul terapeutic si pentru a face ultima verificare ecologica si pasul-in-viitor.

Intr-unul din cazuri parintii clientei au fost deplasati din pozitia “fata-sus” in pozitia “spate”, de unde au reaparut dupa doua saptamini in pozitia initiala. Intentia pozitiva a reaparitiei a fost urmatoarea: “mama a suferit un atac de apoplexie si trebuie sa fie supravegheata pentru a se evita o recidiva”. In momentul in care clienta a inteles aceasta, ea a putut s-o re-pozitioneze pe mama din nou in “spate” si sa supravegheze starea sanatatii ei cu ajutorul unei oglinzi imaginare amplasate lateral.

In alte cazuri a fost posibil sa termin munca terapuetica in decurs de 2-3 ore.Verificarea ecologiei, in timpul careia clientul se indentifica de mai multe ori cu toate unitatile, ofera o siguranta aproape absoluta. Precizia si siguranta sunt posibile in NLP daca ne acordam timp suficient.

Am mai putea aminti aici, ca sedintele lui Hellinger sunt foarte scurte si ca ecologia nu joaca un rol important in munca sa.

Pana acum am obtinut rezultatele cele mai ecologice prin aplicarea urmatorului procedeu:

· la inceput descopar constelatia familiala actuala si din copilarie

· apoi gasesc persoana careia ii lipsesc anumite resurse vitale, lipsa care a provocat probabil configuratia problematica a clientului

· deseori este necesar sa conducem clientul inapoi in trecut pe linia-timp, cu mult inainte de nastere, pentru a putea trimite resursele acelor persoane ( parinti, bunici, profesori ai profesorilor, etc), care nu le-au avut la dispozitie.

Verificari ecologice si interviuri ulterioare cuprinzatoare pun in evidenta ca o panorama familiala echilibrata este produsul secundar al integrarii resurselor vitale pe linia-timp.

12. Discutie si concluzie

Panorama sociala mi-a permis sa modelez unele trasaturi semnificative ale metodei terapeutice a lui Bert Hellinger. Rezultatul obtinut ar putea duce la o imbunatatire a muncii cu sistemele familiei.   Pentru a putea aplica aceste proceduri este nevoie de nivelul de Master-Pracititoner. Problema centrala a acestui mod de lucru este de a stii care unitati trebuiesc deplasate si incotro. Tiparele panoramei familiei pot fi de mare ajutor. Dar cea mai efectiva modalitate de a deplasa unitati dintr-o parte in alta este oferita de transferul de resurse in trecutul sistemului. De indata ce acestor parti le sunt furnizate resursele necesare, ele se deplaseaza de cele mai multe ori spontan pe alte pozitii. Si pare foarte promitator, ca aceste deplasari se supun legilor subconstientului si ca dovedesc un standard ecologic ridicat.

Trebuie sa evidentiez ca Hellinger are un fel unic de lucru, care lezeaza uneori presupozitiile NLP.

Dar multe din interventiile lui pot fi intelese in termeni NLP. Unele din declaratiile lui sunt prea cutezatoare pentru cei ce practica NLP-ul si el nu stimuleaza in mod deosebit creativitatea clientului de a gasi propriile solutii.

 […] – text suplimentar din volumul “Das Spiel Sozialer Beziehungen” de L. Derks

